cometadata/datacite-titles-descriptions-related-identifiers huggingface dataset:
DOI: 10.3886/icpsr07575.v1
title: High School Seniors Cohort Study, 1965 and 1973
title: Version 1

description: This data collection contains information gathered from questionnaires administered to high school seniors on two separate occasions. Part 1 contains data gathered in 1965 in order to provide information about the social and political climate of the peer groups and the entire senior classes of the student interviewees who were the subjects of the STUDENT-PARENT SOCIALIZATION STUDY, 1965 (ICPSR 7286). Part 2 contains similar data gathered in 1973 to provide a trend line and to cover slightly different topics. The schools used were defined by the 97 included in the socialization study, in which all members of the senior class were potential respondents. In the cohort study, several key political measures (especially trust, efficacy, tolerance, cosmopolitanism, salience, and partisanship) and personal measures were developed paralleling those used in the socialization study. Data include respondent's attitudes toward politics, things the respondent was least proud of (e.g., discrimination against minorities or dirty politics in government), concept of a good citizen, faith in government, political interest, attitudes toward federal government, party identification, academic courses, interest in public affairs, attitudes toward school and students, school activities, respondent's personality, academic background and plans, occupational plans, and family background. The 1965 and 1973 interviews differed in some respects: Part 1 included more attention to the social studies curriculum and the social climate, and Part 2 devoted more attention to political data and ethnic and racial composition. Additional information about the schools attended by the students was collected from school officials through a school characteristics form, e.g., percentages of various ethnic groups making up the student population, percentage of graduating seniors entering college, and whether the school had a formal social studies curriculum guide. These data are located at the end of each file.
description: The number of cooperating schools was 77 in 1965 and 85 in 1973. The number of respondents in the 1965 study was 20,682 (85 percent response rate) and 16,929 respondents in 1973 (approximately 80 percent response rate). The weighted data provide a sample that can be considered a nationally representative sample of high school seniors based on population distributions as of the mid-1960s.
description: Datasets: DS0: Study-Level Files DS1: 1965 DS2: 1973
description: High school seniors in the United States.
DOI: 10.14457/cu.the.1999.332
title: ผลกระทบวิกฤตการณ์เศรษฐกิจต่อธุรกิจสื่อสิ่งพิมพ์ กลุ่มแมเนเจอร์ มีเดีย กรุ๊ป

description: ศึกษาลักษณะการขยาย ผลกระทบและแนวทางการปรับตัวของกลุ่มธุรกิจสิ่งพิมพ์ ท่ามกลางภาวะวิกฤตเศรษฐกิจ รวมทั้งปัจจัยที่เกี่ยวข้อง ที่มีผลต่อการปรับตัวโดยศึกษาเฉพาะกรณีกลุ่มแมเนเจอร์ มีเดีย กรุ๊ป ด้วยการศึกษาจากข้อมูลการสังเกตการณ์ การสัมภาษณ์แบบเจาะลึก และจากเอกสารต่างๆ ผลการวิจัยพบว่า ลักษณะการขยายตัวของกลุ่มธุรกิจสื่อสิ่งพิมพ์นั้น เป็นลักษณะเฉพาะขององค์กรโดยมีพื้นฐานจากนิตยสารธุรกิจรายเดือน คือ นิตยสารผู้จัดการ ที่ผู้ผลิตมีความถนัดในการนำเสนอเนื้อหา ที่เจาะลึกด้านข่าวการจัดการและธุรกิจ ความสำเร็จจากนิตยสารเล่มแรก ทำให้เกิดการสื่อสิ่งพิมพ์ฉบับอื่นๆ ตามมา พร้อมทั้งเกิดการขยายองค์กร โดยลงทุนในธุรกิจที่เกี่ยวข้องกับสิ่งพิมพ์ เพื่อมุ่งสร้างองค์กรสื่อสิ่งพิมพ์ครบวงจร ประกอบกับภาวะเศรษฐกิจในยุคนั้นมีการขยายตัวในอัตราสูง ก่อให้เกิดโอกาสการลงทุนอย่างกว้างขวาง จึงได้ขยายตัวไปยังธุรกิจอื่น ที่ไม่เกี่ยวข้องกับสื่อสิ่งพิมพ์ ทั้งนี้เพื่อเพิ่มความสามารถในการสร้างรายได้ การขยายตัวของกลุ่มธุรกิจสื่อสิ่งพิมพ์นี้เกิดขึ้นอย่างรวดเร็ว มีผลกระทบต่อโครงสร้างองค์กร เนื่องจากไม่สามารถพัฒนาบุคลากรที่มีคุณภาพได้ทันกับการขยายตัว ภายในองค์กรมีปัญหาหลายด้าน อาทิ ด้านเงินทุน ด้านความคิดเห็น ดังนั้นเมื่อเกิดภาวะวิกฤตเศรษฐกิจ บริษัทจึงได้รับผลกระทบ เกิดภาวะขาดสภาพคล่องทางการเงิน ทำให้บริษัทต้องปรับตัวโดยการลดต้นทุน และลดขนาดองค์กรลง พร้อมกับปิดกิจการบางกิจการทั้งในและต่างประเทศ ปิดกิจการด้านสื่อสิ่งพิมพ์ทั้งในและต่างประเทศจากจำนวนประมาณ 30 ฉบับ เหลือสิ่งพิมพ์หลักเพียง 3 ฉบับคือ นิตยสารผู้จัดการ หนังสือพิมพ์ผู้จัดการรายสัปดาห์ และหนังสือพิมพ์ผู้จัดการรายวัน พร้อมทั้งลดจำนวนพนักงาน และได้ยื่นคำร้องต่อศาลแพ่งเพื่อขอฟื้นฟูกิจการ พร้อมทั้งปรับโครงสร้างองค์กร และเนื้อหา เพื่อฟื้นฟูฐานผู้อ่าน จากการวิจัยพบว่า ปัจจัยภายในและภายนอกล้วนแต่มีผลกระทบ และนำไปสู่การปรับตัวของธุรกิจสิ่งพิมพ์ของกลุ่มแมเนเจอร์ มีเดีย กรุ๊ป ทั้งนี้ หากพิจารณาจากลำดับเหตุการณ์ที่เกี่ยวกับการขยาย และการดำเนินงานของบริษัทจะพบว่าปัจจัยภายใน เป็นปัจจัยสร้างผลกระทบในช่วงแรก ส่วนปัจจัยภายนอก เป็นปัจจัยที่เข้ามามีผลกระทบมากขึ้น ทำให้บริษัทเร่งปรับกลยุทธ์การดำเนินธุรกิจ พร้อมทั้งปรับลดขนาดองค์กร โดยมีปัจจัยหลักสำคัญที่ทำให้บริษัทต้องปรับตัวนั้นประกอบด้วย ทุนประกอบการ องค์กร ผู้บริหาร การบริหาร ภาวะเศรษฐกิจ และการโฆษณา
DOI: 10.14457/cu.the.1999.333
title: ความสัมพันธ์ระหว่างการเปิดรับข่าวสารกับการดูแลสุขภาพตนเอง ของสตรีวัยทอง

description: การวิจัยครั้งนี้มีวัตถุประสงค์ เพื่อศึกษาความสัมพันธ์ระหว่าง อาชีพ ระดับการศึกษา รายได้ และสถานภาพสมรสกับพฤติกรรมการเปิดรับข่าวสารเกี่ยวกับการดูแลสุขภาพตนเองของสตรีวัยทองในเขตกรุงเทพมหานคร ศึกษาความสัมพันธ์ระหว่าง พฤติกรรมการเปิดรับข่าวสารเกี่ยวกับการดูแลสุขภาพตนเอง ความรู้ ทัศนคติเกี่ยวกับภาวะวัยทอง และพฤติกรรมการดูแลสุขภาพตนเองของสตรีวัยทอง นอกจากนี้ยังศึกษาเปรียบเทียบความน่าเชื่อถือของสื่อมวลชน และสื่อบุคคลที่มีต่อการยอมรับพฤติกรรมการดูแลสุขภาพตนเองของสตรีวัยทอง กลุ่มตัวยอย่างที่ศึกษาจำนวน 408 คน เครื่องมือที่ใช้ในการเก็บรวบรวมข้อมูลคือ แบบสอบถาม การวิเคราะห์ข้อมูลใช้การแจกแจงความถี่ ร้อยละ ค่าเฉลี่ย t-test One-way ANOVA และค่าสัมประสิทธิ์สหสัมพันธ์แบบเพียร์สัน ประมวลผลโดยใช้โปรแกรมสำเร็จรูป SPSS/PV ผลการวิจัยพบว่า 1. พฤติกรรมการเปิดรับข่าวสารเกี่ยวกับการดูแลสุขภาพตนเอง พบว่า โทรทัศน์เป็นสื่อที่สตรีวัยทองเปิดรับมากที่สุด รองลงมาคือ หนังสือพิมพ์ สำหนับสื่อบุคคลพบว่าสตรีวัยทองรับข่าวสารจากเพื่อนมากที่สุด รองลงมาคือ ญาติพี่น้อง และแพทย์หรือผู้เชี่ยวชาญด้านสุขภาพ 2. สตรีวัยทองที่มีอาชีพ ระดับการศึกษา รายได้ และสถานภาพสมรสที่แตกต่างกัน มีการเปิดรับข่าวสารเกี่ยวกับการดูแลสุขภาพตนเองแตกต่างกัน 3. พฤติกรรมการดูแลสุขภาพตนเอง มีความสัมพันธ์กับ พฤติกรรมการเปิดรับข่าวสารเกี่ยวกับการดูแลสุขภาพตนเองทาง โทรทัศน์ วิทยุ หน้งสือพิมพ์ นิตยสาร และจากคู่สมรส ญาติพี่น้อง เพื่อนแพทย์หรือผู้เชี่ยวชาญด้านสุขภาพ ความรู้ และทัศนคติเกี่ยวกับภาวะวัยทอง แต่ไม่มีความสัมพันธ์กับการเปิดรับข่าวสารเกี่ยวกับการดูแลสุขภาพตนเองจากบุตร 4. สื่อมวลชน และสื่อบุคคลมีความน่าเชื่อถือในการให้ความรู้ และการยอมรับพฤติกรรมการดูแลสุขภาพตนเองต่างกัน โดยสื่อมวลชนมีความน่าเชื่อถือมากกว่าสื่อบุคคล
DOI: 10.14457/cu.the.1999.334
title: การเปิดรับข่าวสารเกี่ยวกับ "โครงการน้ำประปาดื่มได้" ความรู้ ทัศนคติ และพฤติกรรมการบริโภคน้ำดื่มของประชาชนในเขตกรุงเทพมหานคร

description: การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างการเปิดรับข่าวสารเกี่ยวกับ "โครงการน้ำประปาดื่มได้" ความรู้ ทัศนคติ และพฤติกรรมการบริโภคน้ำดื่ม ของประชาชนในเขตกรุงเทพมหานคร กลุ่มตัวอย่างที่ใช้ในการศึกษามีจำนวนทั้งสิ้น 407 คน เครื่องมือที่ใช้ในการเก็บข้อมูล ได้แก่ แบบสอบถาม การวิเคราะห์ข้อมูลใช้การแจกแจง ความถี่ ค่าร้อยละ ค่าเฉลี่ย ค่าสัมประสิทธิ์สหสัมพันธ์แบบเพียร์สัน และการวิเคราะห์ถดถอยพหุคูณ ซึ่งประมวลผลโดยคอมพิวเตอร์โปรแกรมสำเร็จรูป SPSS ผลการวิจัยมีดังต่อไปนี้ 1. ประชาชนในเขตกรุงเทพมหานครส่วนใหญ่มีการเปิดรับข่าวสารเกี่ยวกับ "โครงการน้ำประปาดื่มได้" อยู่ในระดับต่ำมาก มีความรู้เกี่ยวกับน้ำประปาดื่มได้อยู่ในระดับต่ำ มีทัศนคติเป็นกลางต่อการบริโภคน้ำประปา และมีพฤติกรรมการบริโภคน้ำประปาน้อยมาก 2. การเปิดรับข่าวสารเกี่ยวกับ "โครงการน้ำประปาดื่มได้" ไม่มีความสัมพันธ์กับความรู้เกี่ยวกับน้ำประปาดื่มได้ 3. การเปิดรับข่าวสารเกี่ยวกับ "โครงการน้ำประปาดื่มได้" จากสื่อเฉพาะกิจมีความสัมพันธ์เชิงบวกกับทิศนคติที่มีต่อการบริโภคน้ำประปา 4. การเปิดรับข่าวสารเกี่ยวกับ "โครงการน้ำประปาดื่มได้" จากสื่อมวลชนและสื่อบุคคลมีความสัมพันธ์เชิงบวกกับพฤติกรรมการบริโภคน้ำดื่ม 5. ความรู้เกี่ยวกับน้ำประปาดื่มได้มีความสัมพันธ์เชิงบวกกับทัศนคติที่มีต่อการบริโภคน้ำประปา 6. ความรู้เกี่ยวกับน้ำประปาดื่มได้ไม่มีความสัมพันธ์กับพฤติกรรมการบริโภคน้ำดื่ม 7. ทัศนคติที่มีต่อการบริโภคน้ำประปามีความสัมพันธ์เชิงบวกกับพฤติกรรมการบริโภคน้ำดื่ม 8. ตัวแปรสำคัญที่สามารถอธิบายพฤติกรรมการบริโภคน้ำดื่มได้มากที่สุด คือ ทัศนคติ
DOI: 10.14457/cu.the.1999.335
title: มณฑลสาธารณะของการสื่อสารผ่านสื่อกลางคอมพิวเตอร์ : กรณีศึกษา www.pantip.com และ www.sanook.com

description: การศึกษาเรื่อง มณฑลสาธารณะของการสื่อสารผ่านสื่อกลางคอมพิวเตอร์: กรณีศึกษา www.pantip.com และ www.sanook.com เป็นการวิจัยเชิงพรรณาวิเคราะห์ โดยใช้วิธีการรวบรวมข้อมูลจากเว็บบอร์ด (Web board) หรือกระดานเสวนาในเว็บไซต์ www.pantip.com และ www.sanook.com การวิจัยครั้งนี้มีจุดมุ่งหมายเพื่อศึกษาถึงลักษณะ หน้าที่ และประโยชน์ที่เกิดขึ้นในมณฑลสาธารณะของการสื่อสารผ่านสื่อกลางคอมพิวเตอร์ ระเบียบวิธีที่ใช้ คือ การวิเคราะห์เนื้อหา (Content analysis) เพื่อศึกษาถึงเนื้อหาลักษณะและหน้าที่ที่เกิดขึ้นในมณฑลสาธารณะของการสื่อสารผ่านสื่อกลางคอมพิวเตอร์ นอกจากนี้ยังใช้การสนทนากลุ่ม (Focus group) การสัมภาษณ์เจาะลึก (In-depth interview) และการส่งคำถามทางอิเล็กทรอนิกส์เมล์ (E-mail) ให้กับผู้ใช้งาน เพื่อศึกษาถึงประโยชน์ที่เกิดขึ้น ผลการวิจัยพบว่า ลักษณะในมณฑลสาธารณะของการสื่อสารผ่านสื่อกลางคอมพิวเตอร์นั้นเป็นเวทีเสวนาทางวัฒนธรรม (Cultural forum) ที่มีประเด็นตามความสนใจของผู้ใช้งาน และยังมีลักษณะเป็นชุมชนเสมือน (Virtual community) ที่เกิดขึ้นขนานไปกับโลกแห่งความเป็นจริง ลักษณะการมีส่วนร่วมเป็นการปฏิสัมพันธ์กับเครื่องคอมพิวเตอร์ (Machine interactivity) หน้าที่ในมณฑลสาธารณะของการสื่อสารผ่านสื่อกลางคอมพิวเตอร์คือเป็นช่องทางให้ผู้ใช้งานมีส่วนร่วมในหน้าที่ดังต่อไปนี้ คือ การให้ข้อมูลสาธารณะ การสอดส่องดูแลสภาพแวดล้อมการกระตุ้นเร้าและผลักดันเพื่อพัฒนาผลประโยชน์แห่งชาติ การสร้างสายสัมพันธ์ การให้ความบันเทิง และช่องทางการสื่อสารต้องห้าม นอกจากนี้แล้ว ผู้ใช้งานยังใช้มณฑลสาธารณะของการสื่อสารผ่านสื่อกลางคอมพิวเตอร์เพื่อประโยชน์และความพึงพอใจของตนเองดังนี้ คือ การใช้มณฑลสาธารณะของการสื่อสารผ่านสื่อกลางคอมพิวเตอร์เพื่อตอบสนองความต้องการส่วนตัว เป็นแหล่งข้อมูลเพื่อรับฟังความคิดเห็นจากคนอื่นๆ เพื่อนำไปเป็นประโยชน์ต่อตัวเอง และใช้เพื่อเป็นตัวกลางในการสร้างสัมพันธ์กับคนอื่นๆ
DOI: 10.14457/cu.the.1999.336
title: การเปิดรับข่าวสารการประชาสัมพันธ์การท่องเที่ยว กับพฤติกรรมการท่องเที่ยวในสภาวะวิกฤตเศรษฐกิจ

description: การวิจัยครั้งนี้มีวัตถุประสงค์ เพื่อศึกษาถึงการเปิดรับข่าวสารการประชาสัมพันธ์การท่องเที่ยว ทัศนคติเกี่ยวกับการท่องเที่ยว เพื่อหาความสัมพันธ์กับพฤติกรรมการท่องเที่ยวในสภาวะวิกฤตเศรษฐกิจของประชาชนในเขตกรุงเทพมหานคร กลุ่มตัวอย่างที่ใช้มีจำนวนทั้งสิ้น 408 คน เครื่องมือที่ใช้ในการเก็บข้อมูลคือ แบบสอบถาม และทำการวิเคราะห์ข้อมูลโดยใช้วิธีหาค่าร้อยละ ค่าเฉลี่ยการหาความแตกต่างโดยใช้ทีเทสต์ การวิเคราะห์ความแปรปรวนทางเดียว การหาค่าสัมประสิทธิ์สหสัมพันธ์แบบเพียร์สัน และการวิเคราะห์ถดถอยพหุคูณ ผลการวิจัยพบว่า 1. กลุ่มตัวอย่างที่มีเพศ อายุ สถานภาพการสมรส ระดับการศึกษา อาชีพ รายได้ต่างกัน มีการเปิดรับข่าวสารการประชาสัมพันธ์การท่องเที่ยวในสภาวะวิกฤตเศรษฐกิจจากสื่อประเภทต่างๆ ต่างกัน 2. กลุ่มตัวอย่างที่มีอายุ สถานภาพการสมรส ระดับการศึกษา อาชีพ รายได้ต่างกัน มีพฤติกรรมการท่องเที่ยวในสภาวะวิกฤตเศรษฐกิจต่างกัน 3. การเปิดรับข่าวสารการประชาสัมพันธ์การท่องเที่ยวจากสื่อมวลชนและสื่อบุคคลมีความสัมพันธ์กับทัศนคติการท่องเที่ยวในสภาวะวิกฤตเศรษฐกิจ 4. การเปิดรับข่าวสารการประชาสัมพันธ์การท่องเที่ยวจากสื่อมวลชน สื่อเฉพาะกิจ และสื่ออินเตอร์เน็ต มีความสัมพันธ์กับพฤติกรรมการท่องเที่ยวในสภาวะวิกฤตเศรษฐกิจ 5. ความถี่ในการท่องเที่ยวเป็นตัวแปรที่สามารถอธิบายพฤติกรรมการท่องเที่ยวในสภาวะวิกฤตเศรษฐกิจได้ดีที่สุด ส่วนตัวแปรการเปิดรับข่าวสารประชาสัมพันธ์การท่องเที่ยวสามารถอธิบายพฤติกรรมการท่องเที่ยวในสภาวะวิกฤตเศรษฐกิจได้ในอันดับที่ 4 เท่านั้น
DOI: 10.14457/cu.the.1999.337
title: การใช้สื่อมวลชนสร้างชื่อเสียงของนักการเมือง

description: การวิจัยนี้มีวัตถุประสงค์ เพื่อศึกษาถึงกระบวนการที่นักการเมืองใช้สื่อมวลชนสร้างชื่อเสียงให้กับตนเอง โดยผู้วิจัยเลือกนางปวีณา หงสกุล และดร.พิจิตต รัตตกุล ขึ้นมาเป็นกรณีศึกษา และใช้ระเบียบวิธีวิจัยเชิงคุณภาพ โดยการศึกษาการสร้างชื่อเสียงของนักการเมืองทั้ง 2 ท่านที่ปรากฏในหนังสือพิมพ์รายวัน และข่าวโทรทัศน์ในช่วง พ.ศ. 2538-พ.ศ. 2541, สังเกตการณ์การทำงานภาคปฏิบัติที่เกี่ยวข้องกับสื่อมวลชนของนักการเมือง และสัมภาษณ์เจาะลึกนักการเมือง ทีมงาน รวมทั้งสื่อมวลชนที่เกี่ยวข้อง ผลการวิจัยพบว่า นักการเมืองใช้ 3 กระบวนการในการทำให้สื่อมวลชนสร้างชื่อเสียงให้กับตนเอง คือ 1. พยายามเสนอ หรือส่งข่าวคราวความเคลื่อนไหวของตนเองให้สื่อมวลชนทราบอย่างสม่ำเสมอ 2. สร้างความสัมพันธ์อันดีกับสื่อมวลชน และ 3. จัดตั้งทีมงานจากสื่อมวลชนในปัจจุบัน และ/หรืออดีตสื่อมวลชน นอกจากนี้ ผู้วิจัยพบว่า ภูมิหลังของนักการเมือง คือ ครอบครัว การศึกษา บุคลิกภาพ ผลงานก่อนเข้าสู่การเมือง และพัฒนาการทางการเมือง การทำกิจกรรมของนักการเมือง และระดับความสัมพันธ์ของนักการเมืองกับสื่อมวลชน เป็นองค์ประกอบสำคัญในการสร้างชื่อเสียงของนักการเมือง
DOI: 10.14457/cu.the.1999.338
title: ภาพสะท้อนสตรีไทยในสื่อเวิลด์ ไวด์ เว็บ (World wide web)

description: การวิจัยนี้มีวัตถุประสงค์ เพื่อศึกษาภาพสะท้อนของสตรีไทยที่ปรากฏอยู่ในสื่อเวิลด์ ไวด์ เว็บ ด้วยการวิเคราะห์เนื้อหาเพื่อศึกษารูปแบบ ประเด็นเนื้อหาและทิศทางการนำเสนอภาพของสตรีไทยในเว็บไซต์ จำนวน 50 ตัวอย่าง ซึ่งเป็นผลจากการสืบค้นข้อมูลผ่านระบบสืบค้นข้อมูล หรือ Search Engine 5 ระบบ คือ Yahoo, Alta Vista, Infoseek, Lycos และ excite โดยการใช้คำสำคัญในการสืบค้นว่า "Thai Women" พร้อมทั้งการสัมภาษณ์ผู้ส่งสารในเว็บไซต์เพื่อศึกษามุมมอง หลักการและแนวคิดในการนำเสนอภาพสตรีไทยผ่านสื่อชนิดนี้ ผลการวิจัยพบว่า การสืบค้นปรากฏผลเป็นเว็บไซต์หลักๆ 4 ประเภทในสัดส่วนใกล้เคียงกัน คือ 1) เว็บไซต์บริการจัดหาคู่และเพื่อนทางจดหมาย 2) เว็บไซต์บริการทางเพศ ลามกอนาจาร 3) เว็บไซต์เกี่ยวกับบทบาทของสตรีด้านต่างๆ และ 4) เว็บไซต์อื่นๆ ที่ไม่เกี่ยวข้องกับสตรีไทยโดยตรง ในด้านรูปแบบการนำเสนอที่นิยมใช้ในการบรรยายถึงสตรีไทย คือ การใช้ข้อความบรรยายคุณสมบัติ และการใช้ภาพนิ่งเป็นหลักในการนำเสนอ โดยเฉพาะในเว็บไซต์ 2 ประเภทแรก ประเด็นของเนื้อหาเกี่ยวกับสตรีไทยที่พบมากที่สุด คือ สตรีกับธุรกิจบริการทางเพศ (จำนวน 20 เว็บไซต์) การนำเสนอสูงเป็นอันดับสอง จำนวน 10 เว็บไซต์คือ เนื้อหาสตรีกับครอบครัว รองลงมาในปริมาณไล่เลี่ยกันคือ สตรีกับสังคม สตรีกับอาชีพทั่วไป สตรีกับสาธารณสุขและสตรีกับการศึกษาอบรม สำหรับด้านทิศทางการนำเสนอภาพสตรีไทย ผลการวิจัยพบว่า มีการนำเสนอในทิศทางเชิงลบครอบครองพื้นที่สูงที่สุด โดยส่วนใหญ่ปรากฏอยู่ในเว็บไซต์ประเภทธุรกิจบริการทางเพศ ลามกอนาจารและเว็บไซต์ธุรกิจบริการจัดหาคู่
DOI: 10.14457/cu.the.1999.339
title: พฤติกรรมการสื่อสารของพนักงานกองสำรวจที่นั่งและความพึงพอใจของผู้โดยสารต่อการบริการของพนักงานกองสำรองที่นั่งบริษัท การบินไทย จำกัด (มหาชน)

description: การวิจัยนี้มีวัตถุประสงค์ 1) เพื่อศึกษารูปแบบและพฤติกรรมการสื่อสารของพนักงานกองสำรองที่นั่ง 2) เพื่อศึกษาทัศนคติและพฤติกรรมการสื่อสารของพนักงานกองสำรองที่นั่งที่มีเพศ อายุ ระดับตำแหน่งงาน และระยะเวลาในการทำงานที่แตกต่างกัน 3) เพื่อศึกษาผู้โดยสารที่มีความแตกต่างด้านเพศ อายุ การศึกษา และรายได้กับความพึงพอใจของผู้โดยสารต่อการให้บริการของพนักงานกองสำรองที่นั่ง 4) เพื่อศึกษาความสัมพันธ์ระหว่างทัศนคติของผู้โดยสารต่อพนักงานบริษัทการบินไทยฯ กับความพึงพอใจในการให้บริการของพนักงานกองสำรองที่นั่ง 5) เพื่อวิเคราะห์ความสัมพันธ์ระหว่างความสัมพันธ์ระหว่างความพึงพอใจของผู้โดยสารต่อการให้บริการของพนักงานกองสำรองที่นั่งกับพฤติกรรมการสื่อสารของพนักงานกองสำรองที่นั่ง การวิจัยครั้งนี้เป็นการวิจัยเชิงสำรวจ โดยมีกลุ่มตัวอย่างคือ พนักงานกองสำรองที่นั่ง หลานหลวง บริษัทการบินไทยฯ จำนวน 130 ราย และผู้โดยสารที่ติดต่อกองสำรองที่นั่ง จำนวน 442 ราย การวิเคราะห์ข้อมูลใช้การหาค่าร้อยละ ค่าเฉลี่ย การทดสอบค่า t การวิเคราะห์ความแปรปรวนทางเดียว และค่าสัมประสิทธิ์สหสัมพันธ์แบบเพียร์สัน ซึ่งประมวลผลโดยใช้โปรแกรมสำเร็จรูป SPSS for Windows ผลการวิจัยพบว่า 1. ทัศนคติของพนักงานกองสำรองที่นั่งที่มีต่องานบริการและต่อผู้โดยสาร มีความสัมพันธ์ในเชิงบวกกับพฤติกรรมการสื่อสารของพนักงานกองสำรองที่นั่ง อย่างมีนัยสำคัญทางสถิติ 2. พนักงานกองสำรองที่นั่งที่มีเพศ ระดับตำแหน่งงาน และระยะเวลาในการทำงานแตกต่างกัน มีทัศนคติต่องานบริการและต่อผู้โดยสารต่างกัน อย่างมีนัยสำคัญทางสถิติ ยกเว้นปัจจัยทางด้านอายุที่ไม่มีผลต่อทัศนคติของพนักงานกองสำรองที่นั่ง 3. พนักงานกองสำรองที่นั่งที่มีอายุ ตำแหน่งงาน และระยะเวลาในการทำงานแตกต่างกันมีพฤติกรรมการสื่อสารต่างกัน อย่างมีนัยสำคัญทางสถิติ ยกเว้นปัจจัยทางเพศที่ไม่มีผลต่อพฤติกรรมการสื่อสารของพนักงานกองสำรองที่นั่ง 4. ผู้โดยสารที่มีความแตกต่างกันด้านการศึกษา และรายได้ มีความพึงพอใจต่อการให้บริการของพนักงานกองสำรองที่นั่งอย่างมีนัยสำคัญทางสถิติ ยกเว้นปัจจัยด้านเพศและอายุที่ไม่มีผลต่อความพึงพอใจของผู้โดยสาร 5. ทัศนคติของผู้โดยสารต่อพนักงานบริษัทการบินไทยฯ มีความสัมพันธ์ในเชิงบวกกับความพึงพอใจของผู้โดยสารต่อการให้บริการของพนักงานกองสำรองที่นั่ง อย่างมีนัยสำคัญทางสถิติ 6. ความพึงพอใจของผู้โดยสารต่อการให้บริการของพนักงานกองสำรองที่นั่ง ไม่มีความสัมพันธ์กับพฤติกรรมการสื่อสารของพนักงานกองสำรองที่นั่ง
DOI: 10.14457/cu.the.1999.340
title: ความคาดหวัง ความพึงพอใจ และการยอมรับนวกรรมของครูสังกัดกรมสามัญศึกษาที่เข้าร่วมโครงการการศึกษาระบบทางไกลผ่านดาวเทียม

description: การวิจัยครั้งนี้มีวัตถุประสงค์ เพื่อศึกษาความคาดหวัง ความพึงพอใจ และการยอมรับนวกรรม การศึกษาระบบทางไกลผ่านดาวเทียม ของครูสังกัดกรมสามัญศึกษา ระหว่างกลุ่มตัวอย่างที่มีลักษณะทางประชากรต่างกัน จำนวน 350 คน จาก 75 โรงเรียนทั่วประเทศ สถิติที่ใช้ในการวิเคราะห์ข้อมูลได้แก่ การแจกแจงความถี่หาค่าร้อยละ ค่าเฉลี่ย การทดสอบความแตกต่าง (t-test) การวิเคราะห์ความปรวนแปรทางเดียว (One-Way ANOVA) การทดสอบความแตกต่างรายคู่ตามวิธีของ Scheffe และการทดสอบความสัมพันธ์ด้วยค่าสัมประสิทธิ์แบบเพียร์สัน ซึ่งประมวลผลโดยโปรแกรมสำเร็จรูป SPSS/PC+ ผลการวิจัยพบว่า 1. ครูในโรงเรียนที่เข้าร่วมโครงการการศึกษาระบบทางไกลผ่านดาวเทียมที่มีลักษณะทางประชากรต่างกัน จะมีความคาดหวังและความพึงพอใจต่อโครงการนี้ไม่แตกต่า่งกันอย่างมีนัยสำคัญทางสถิติที่ระดับ .05 ซึ่งไม่เป็นไปตามสมมุติฐานที่ 1 2. ความคาดหวังของครูที่เข้าร่วมโครงการฯ มีความสัมพันธ์เชิงบวกอย่างมีนัยสำคัญทางสถิติที่ระดับ .001 กับพฤติกรรมการใช้สื่อการสอนในโครงการฯ ซึ่งเป็นไปตามสมมุติฐานที่ 2 3. ความพึงพอใจของครูที่เข้าร่วมโครงการฯ มีความสัมพันธ์เชิงบวกอย่างมีนัยสำคัญทางสถิติที่ระดับ .001 กับพฤติกรรมการใช้สื่อการสอนในโครงการซึ่งเป็นไปตามสมมุติฐานที่ 3 4. การยอมรับการสื่อสารระบบทางไกลผ่านดาวเทียม มีความสัมพันธ์เชิงบวกอย่างมีนัยสำคัญทางสถิติที่ระดับ .001 กับระดับความพึงพอใจซึ่งเป็นไปตามสมมุติฐานที่ 4
DOI: 10.14457/cu.the.1999.341
title: การเปิดรับ ทัศนคติ และพฤติกรรมการซื้อของกลุ่มวัยทำงานตอนต้น ที่มีต่อการตลาดทางตรง

description: ศึกษาการเปิดรับ ทัศนคติ และพฤติกรรมการซื้อของกลุ่มวัยทำงานตอนต้น ที่มีต่อการตลาดทางตรง ได้แก่ โฆษณาขายตรงทางไปรษณีย์ การเสนอขายสินค้า/บริการทางโทรศัพท์ โฆษณาขายตรงทางโทรทัศน์ โฆษณาขายตรงทางหนังสือพิมพ์ โฆษณาขายตรงทางนิตยสาร และโฆษณาขายตรงทางอินเตอร์เน็ต ระเบียบวิธีวิจัยที่ใช้ในการศึกษาคือ การวิจัยเชิงสำรวจ โดยการใช้แบบสอบถามเป็นเครื่องมือในการเก็บรวบรวมข้อมูล กลุ่มตัวอย่างที่ศึกษาคือ กลุ่มวัยทำงานตอนต้น ที่อาศัยในเขตกรุงเทพมหานครจำนวน 400 คน การวิเคราะห์ข้อมูลเพื่ออธิบายผลใช้การหาค่าร้อยละ และค่าเฉลี่ย ทดสอบสมมติฐานโดยใช้การวิเคราะห์ เพื่อหาค่าสัมประสิทธิ์สหสัมพันธ์แบบเพียร์สัน และการวิเคราะห์เพื่อหาค่าสัมประสิทธิ์สหสัมพันธ์พหุ ผลการวิจัยพบว่า 1. กลุ่มคนวัยทำงานตอนต้นส่วนใหญ่มีการเปิดรับการตลาดทางตรงในระดับปานกลาง มีทัศนคติเป็นกลางต่อการตลาดทางตรง และมีพฤติกรรมการซื้อผ่านการตลาดทางตรงในระดับต่ำ 2. การเปิดรับการตลาดทางตรงกับทัศนคติที่มีต่อการตลาดทางตรง ของกลุ่มวัยทำงานตอนต้น มีความสัมพันธ์กัน 3. การเปิดรับการตลาดทางตรง กับพฤติกรรมการซื้อที่มีต่อการตลาดทางตรง ของกลุ่มวัยทำงานตอนต้นมีความสัมพันธ์กัน 4. ทัศนคติที่มีต่อการตลาดทางตรง กับพฤติกรรมการซื้อที่มีต่อการตลาดทางตรงของกลุ่มวัยทำงานตอนต้น มีความสัมพันธ์กัน 5. ทัศนคติที่มีต่อการตลาดทางตรงของกลุ่มวัยทำงานตอนต้น สามารถอธิบายพฤติกรรมการซื้อที่มีต่อการตลาดทางตรงได้ร้อยละ 16 และการเปิดรับการตลาดทางตรงสามารถเพิ่มจากทัศนคติได้อีกร้อยละ 2
DOI: 10.14457/cu.the.1999.342
title: ภาพลักษณ์ของบริษัทจัดหางานเอกชนกับการใช้บริการของผู้หางาน

description: การวิจัยครั้งนี้มีวัตถุประสงค์ดังต่อไปนี้ (1) เพื่อสำรวจความคิดเห็นของผู้หางานในเขตกรุงเทพมหานครเกี่ยวกับภาพลักษณ์ของบริษัทจัดหางานเอกชน (2) เพื่อศึกษาภาพลักษณ์ของบริษัทจัดหางานเอกชนในทัศนะของผู้หางานที่มีลักษณะทางประชากรต่างกัน (3) เพื่อศึกษาความสัมพันธ์ระหว่างการเปิดรับข่าวสารเกี่ยวกับบริษัทจัดหางานเอกชนกับภาพลักษณ์ของบริษัทจัดหางานเอกชน (4) เพื่อศึกษาความสัมพันธ์ระหว่างการเปิดรับข่าวสารเกี่ยวกับบริษัทจัดหางานเอกชนกับการใช้บริการจัดหางานของบริษัทจัดหางานเอกชน (5) เพื่อศึกษาความสัมพันธ์ระหว่างภาพลักษณ์ของบริษัทจัดหางานเอกชนกับการใช้บริการจัดหางานของบริษัทจัดหางานเอกชน (6) เพื่อศึกษาว่าตัวแปรใดสามารถอธิบายการใช้บริการจัดหางานของบริษัทจัดหางานเอกชนได้มากที่สุด กลุ่มตัวอย่างที่ใช้ในการศึกษา คือ ผู้หางานในเขตกรุงเทพมหานคร จำนวน 405 คน เครื่องมือที่ใช้ในการเก็บรวบรวมข้อมูลคือ แบบสอบถาม และทำการวิเคราะห์ข้อมูล โดยวิธีการหาค่าร้อยละ ค่าเฉลี่ย ค่าความเบี่ยงเบนมาตรฐาน และใช้วิธีการทางสถิติ t-test, การวิเคราะห์ความแปรปรวน, การคำนวณหาค่าสัมประสิทธิ์สหสัมพันธ์แบบเพียร์สัน และการวิเคราะห์ถดถอยพหุคูณ ซึ่งประมวลผลโดยใช้โปรแกรมสำเร็จรูป SPSS/PC ผลการวิจัยพบว่า 1. ผู้หางานหญิงและผู้หางานชายมีความคิดเห็นเกี่ยวกับภาพลักษณ์ของบริษัทจัดหางานเอกชนแตกต่างกัน 2. ผู้หางานที่มีอายุต่างกันมีความคิดเห็นเกี่ยวกับภาพลักษณ์ของบริษัทจัดหางานเอกชนแตกต่างกัน 3. ผู้หางานที่มีระดับการศึกษาต่างกันมีความคิดเห็นเกี่ยวกับภาพลักษณ์ของบริษัทจัดหางานเอกชนแตกต่างกัน 4. ผู้หางานที่มีสถานะทางเศรษฐกิจต่างกันมีความคิดเห็นเกี่ยวกับภาพลักษณ์ของบริษัทจัดหางานเอกชนแตกต่างกัน 5. การเปิดรับข่าวสารเกี่ยวกับบริษัทจัดหางานเอกชนจากสื่อมวลชนมีความสัมพันธ์กับภาพลักษณ์ของบริษัทจัดหางานเอกชน แต่จากสื่อบุคคลและสื่อเฉพาะกิจ ไม่มีความสัมพันธ์กับภาพลักษณ์ของบริษัทจัดหางานเอกชน 6. การเปิดรับข่าวสารเกี่ยวกับบริษัทจัดหางานเอกชนมีความสัมพันธ์กับการใช้บริการจัดหางานของบริษัทจัดหางานเอกชน 7. ภาพลักษณ์ของบริษัทจัดหางานเอกชนมีความสัมพันธ์กับการใช้บริการจัดหางานของบริษัทจัดหางานเอกชน 8. ภาพลักษณ์ของบริษัทจัดหางานเอกชนไม่สามารถอธิบายการใช้บริการจัดหางานของบริษัทจัดหางานเอกชนได้มากที่สุด.
DOI: 10.14457/cu.the.1999.343
title: บทบาทในการสื่อสารระหว่างประเทศของนักการทูต

description: การวิจัยครั้งนี้มีวัตถุประสงค์ เพื่อศึกษาคุณสมบัติพื้นฐานของนักการทูต รูปแบบการสื่อสารและกลยุทธ์ในการเจรจาทางการทูตของนักการทูต รวมทั้งศึกษาถึงปัจจัยที่มีผลต่อความสำเร็จในการเจรจาทางการทูตเป็นการวิจัยเชิงคุณภาพใช้วิธีการสัมภาษณ์แบบเจาะลึกกลุ่มตัวอย่างจำนวน 24 ราย ซึ่งแบ่งเป็น นักการทูตอาชีพ 12 ราย และผู้แทนพิเศษ 12 ราย ผลการศึกษามีดังนี้ 1. คุณสมบัติพื้นฐานของนักการทูต กลุ่มตัวอย่างมีอายุระหว่าง 31-58 ปี จบการศึกษาตั้งแต่ระดับปริญญาตรี ถึงระดับปริญญาเอก ทุกคนมีประสบการณ์ในการดำรงชีวิตในต่างประเทศโดยผ่านการศึกษาหรือการฝึกอบรมหลักสูตรต่างๆ จากต่างประเทศ มีความสามารถในการใช้ภาษาต่างประเทศได้ดี และส่วนใหญ่ให้ความสำคัญกับการเรียนรู้ภาษาพื้นเมืองของประเทศที่จะต้องไปประจำการ ส่วนใหญ่มีบุคลิกภาพดี เป็นมิตร พูดจาฉะฉาน แต่งกายสุภาพ ถูกกาละเทศะ ภูมิฐาน มีรสนิยม เป็นคนสุขุมรอบคอบ ใจเย็น 2. รูปแบบการสื่อสารและกลยุทธ์ในการเจรจาทางการทูตของนักการทูต การสื่อสารระหว่างรัฐบาล/หน่วยงานต้นสังกัดกับนักการทูตที่ประจำอยู่ต่างประเทศ เป็นการสื่อสารสองทาง ส่วนการสื่อสารกับประเทศคู่เจรจามีลักษณะเป็นการโน้มน้าวใจ โดยยึดหลักการประนีประนอม ผลประโยชน์ร่วมกัน การใช้ล่ามเป็นกลยุทธ์ทางการสื่อสารประเภทหนึ่ง การเจรจามีความตรงไปตรงมา ให้ความสำคัญกับการเตรียมการก่อนการเจรจาทางการทูต รวมทั้งกิจกรรมอันเอื้อประโยชน์ต่อการเจรจาและการสร้างความสัมพันธ์อันดีกับคู่เจรจา นั่นคือการล็อบบี้และงานเลี้ยง 3. เปรียบเทียบคุณสมบัติพื้นฐานของนักการทูต และรูปแบบการสื่อสารและการเจรจาทางการทูตของนักการทูตอาชีพและผู้แทนพิเศษ พบว่านักการทูตอาชีพ และผู้แทนพิเศษมีคุณสมบัติพื้นฐาน และรูปแบบการสื่อสารและการเจรจาทางการทูตที่ไม่แตกต่างกัน 4. ปัจจัยที่มีผลต่อความสำเร็จในการเจรจาทางการทูต คือผลประโยชน์แห่งชาติที่มีร่วมกันระหว่างประเทศคู่เจรจา ความสัมพันธ์ระหว่างประเทศ การรวมกลุ่มประเทศเพื่อสร้างแนวร่วม และปัจจัยด้านความคล้ายคลึงของคู่เจรจา.
DOI: 10.48370/ofd/dhfsz3
title: Dorcadion pararenarium (Breuning, 1969), C-938

description: Coleoptera collection